Kenging punapa fenomena kalawau klebet kebat kliwat? Sepisan, forum ingkang dipunginakaken mujudaken forum resmi ing lingkungan (instansi) pemerintah dan sekolah. Kaping kalih, kegiyatan wau boten mawas karakteristikipun person, utawi boten ngemuti yen pegawe utawi warganing masyarakat ingkang paring Ian nyuwun pelayanan punika boten sedaya tiyang Jawi. Ing wekdal punika, ing Jateng, DIY, lan Jatim, ing lingkungan instansi pemerintah lan sekolah, ugi ing madyaning masyarakat, boten namung tiyang Jawi mawon ingkang wonten ing ngriku. Sedherek-sedherek saking etnis sanes ugi saya kathah ingkang manggen ing papan ngrembakanipun Basa Jawi, langkung-langkung ing tlatah kitha. Ikhtiyar ngginakaken Basa Jawi, punapa malih Basa Jawi krama, jelas ngribeti tumrapipun sedherek-sedherek saking etnik sanes.
